ПРОТОКОЛ № 32
от заседание на Комисия по дисциплинарните производства
на Висшия съдебен съвет,
проведено на 16 септември  2014 г.

Днес, 16 септември 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

           ПРЕДСЕДАТЕЛ: ВАСИЛ ПЕТРОВ
ЧЛЕНОВЕ:  ГАЛЯ ГЕОРГИЕВА                                          
                                                                         СВЕТЛА ПЕТКОВА
                                                                         ЮЛИЯ КОВАЧЕВА
                                                                         МИХАИЛ КОЖАРЕВ

           ОТСЪСТВА: Милка Итова, Ясен Тодоров.      
              
От администрацията на ВСС: 
	Васил Михов – директор на дирекция „Дисциплинарна дейност”;
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Заповед на Веселин Стоянов – председател на Окръжен съд гр. Разград, с която е наложено дисциплинарно наказание по чл. 308, ал. 1, т. 1 и т. 2 от ЗСВ – „забележка” и „порицание” на Рая Петкова Йончева – съдия в Окръжен съд гр. Разград.
2. Писмо от Драгомир Йорданов – директор на НИП, във връзка с предстояща лекция на тема „Статут на магистрата. Дисциплинарна отговорност”, която ще се проведе на 9 октомври 2014 г. в НИП.
3. Заповед на Владимира Янева – председател на СГС, с която, на основание чл. 327 от ЗСВ, е обърнато внимание на Иван Димитров Коев – съдия в СГС.
4. Доклад от Страхил Недялков – младши експерт, дирекция „Международна дейност”, относно изпратено Приложение № 1 от Национална програма за реформи в изпълнение на Стратегията „Европа 2020” за 2014 г.
5. Сигнал от Ивайло Георгиев Василев - гр. Варна, относно изпълнение на служебните задължения на Ангелина Димитрова – съдия в Окръжен съд гр. Търговище.
6. Становище от ИВСС в отговор на писмо от Методи Лалов – председател на СРС, относно нарушения на сроковете по движението и решаването на делата от страна на Йорданка Ваклева – съдия в СРС.
7. Жалба от „Денис Eр Груп” ЕООД във връзка с движението на гр. д. № 19611/2009 г., по описа на СРС, 46 състав.
8. Предложение от Христо Динев – градски прокурор на СГП, за налагане на дисциплинарно наказание на Влади Асенов Цанков  – следовател в следствен отдел в СГП.
9. Проект на политики на ВСС за управление в периода 2014 г. – 2017 г.
10. Анализ на медийните участия на членовете на ВСС в периода април – юни 2014 г. в изпълнение на т. 11 от раздел XІ на Годишната програма на ВСС за 2014 г.
11. Информация за седмичната активност при попълване на електронната форма на анкета за дейностите на ВСС през 2013 г.
12. Повторно запитване от комисия „Публична комуникация” на ВСС за определяне на експертен сътрудник от КДП, който ежеседмично да предлага теми, нуждаещи се от медийно отразяване.  
13. Проект на Инструкция за осъществяване на взаимодействие между Национална агенция за приходите и Висшия съдебен съвет.

По внесените допълнителни точки и на основание последвалите разисквания по дневния ред

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Включва в дневния ред следната допълнителна точка:

14. Предложение от Румен Попов – окръжен прокурор на Окръжна прокуратура гр. Пловдив, за налагане на дисциплинарно наказание на Свилен Иванов Братоев  – прокурор в Районна прокуратура гр. Карлово.

По дневния ред

1. ОТНОСНО: Заповед на Веселин Стоянов – председател на Окръжен съд гр. Разград, с която е наложено дисциплинарно наказание по чл. 308, ал. 1, т. 1 и т. 2 от ЗСВ – „забележка” и „порицание” на Рая Петкова Йончева – съдия в Окръжен съд гр. Разград.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1. Предлага на Висшия съдебен съвет, на основание чл. 314, ал. 3 ЗСВ, да ОТМЕНИ, като незаконосъобразна, Заповед № РД-08-215/26.06.2014 г. на председателя на Окръжен съд гр. Разград, с която е наложено дисциплинарно наказание по чл. 308, ал. 1, т. 1 и т. 2 от ЗСВ – „забележка” и „порицание” на Рая Петкова Йончева – съдия в Окръжен съд гр. Разград. 
1.2. Прилага Заповед № РД-08-215/26.06.2014 г. на Веселин Стоянов – председател на Окръжен съд гр. Разград, към кадровото досие на магистрата.
 
2. ОТНОСНО: Писмо от Драгомир Йорданов – директор на НИП, във връзка с предстояща лекция на тема „Статут на магистрата. Дисциплинарна отговорност”, която ще се проведе на 9 октомври 2014 г. в НИП.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Комисията упълномощава г-жа Светла Петкова  - зам. председател на Комисия по дисциплинарните производства, да определи представител, който да проведе лекция на тема „Статут на магистрата. Дисциплинарна отговорност”, която ще се проведе на 9 октомври 2014 г. в НИП.

3. ОТНОСНО: Заповед на Владимира Янева – председател на СГС, с която, на основание чл. 327 от ЗСВ, е обърнато внимание на Иван Димитров Коев – съдия в СГС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет да приеме за сведение Заповед № 2253/06.08.2014 г. на Владимира Янева – председател на СГС, с която, на основание чл. 327 от ЗСВ, е обърнато внимание на Иван Димитров Коев – съдия в СГС и същата да се приложи към кадровото досие на магистрата.
3.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
3.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

4. ОТНОСНО: Доклад от Страхил Недялков – младши експерт, дирекция „Международна дейност”, относно изпратено Приложение № 1 от Национална програма за реформи в изпълнение на Стратегията „Европа 2020” за 2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение доклада от Страхил Недялков – младши експерт, дирекция „Международна дейност”, относно изпратено Приложение № 1 от Национална програма за реформи в изпълнение на Стратегията „Европа 2020” за 2014 г.

5. ОТНОСНО: Сигнал от Ивайло Георгиев Василев - гр. Варна, относно изпълнение на служебните задължения на Ангелина Димитрова – съдия в Окръжен съд гр. Търговище.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Сигнала да се препрати на Комисия „Професионална етика и превенция на корупцията” на ВСС, за присъединяване към преписка № 94-00-665/07.08.2014 г.

6. ОТНОСНО: Становище от ИВСС в отговор на писмо от Методи Лалов – председател на СРС, относно нарушения на сроковете по движението и решаването на делата от страна на Йорданка Ваклева – съдия в СРС.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Приема за сведение становището от ИВСС в отговор на писмо от Методи Лалов – председател на СРС, относно нарушения на сроковете по движението и решаването на делата от страна на Йорданка Ваклева – съдия в СРС.

7. ОТНОСНО: Жалба от „Денис Eр Груп” ЕООД във връзка с движението на гр. д. № 19611/2009 г., по описа на СРС, 46 състав.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Да се изиска информация от Инспектората към ВСС извършена ли е проверка по сигнал с вх. № КЖ-13-1097/17.01.2014 г., по описа на ИВСС и уведомен ли е жалбоподателя за резултата от направената проверка.

8. ОТНОСНО: Предложение от Христо Динев – градски прокурор на СГП, за налагане на дисциплинарно наказание на Влади Асенов Цанков  – следовател в следствен отдел в СГП.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Да се върне предложението на Христо Динев – градски прокурор на СГП, ведно с приложената преписка. 

9. ОТНОСНО: Проект на политики на ВСС за управление в периода 2014 г. – 2017 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

9.1. Изразява положително становище по предложението за Проект на политики на ВСС за управление в периода 2014 г. – 2017 г.
9.2. Да се уведоми Временната комисия за изработване на Проект за  политики за управление на ВСС за становището на Комисията.	

10. ОТНОСНО: Анализ на медийните участия на членовете на ВСС в периода април – юни 2014 г. в изпълнение на т. 11 от раздел XІ на Годишната програма на ВСС за 2014 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

10.1. Приема за сведение анализа на медийните участия на членовете на ВСС в периода април – юни 2014 г. в изпълнение на т. 11 от раздел XІ на Годишната програма на ВСС за 2014 г.

11. ОТНОСНО: Информация за седмичната активност при попълване на електронната форма на анкета за дейностите на ВСС през 2013 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:
 
11.1. Приема за сведение информацията за седмичната активност при попълване на електронната форма на анкета за дейностите на ВСС през 2013 г.

12. ОТНОСНО: Повторно запитване от комисия „Публична комуникация” на ВСС за определяне на експертен сътрудник от КДП, който ежеседмично да предлага теми, нуждаещи се от медийно отразяване.  

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

12.1. След края на всяко заседание Комисията ще решава кои решения да се предоставят на Комисия „Публична комуникация” за публикуване.
12.2. Решението да се изпрати на Комисия „Публична комуникация” на ВСС.

13. ОТНОСНО: Проект на Инструкция за осъществяване на взаимодействие между Национална агенция за приходите и Висшия съдебен съвет.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

13.1. Предоставя възможност на членовете на Комисията да направят писмени предложения до Комисия „Бюджет и финанси” на ВСС по Проект на Инструкция за осъществяване на взаимодействие между Национална агенция за приходите и Висшия съдебен съвет.

14. ОТНОСНО: Предложение от Румен Попов – окръжен прокурор на Окръжна прокуратура гр. Пловдив, за налагане на дисциплинарно наказание на Свилен Иванов Братоев  – прокурор в Районна прокуратура гр. Карлово.
	
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

14.1. Предлага на Висшия съдебен съвет, съгласно предложението от Румен Попов – окръжен прокурор на Окръжна прокуратура гр. Пловдив, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от ЗСВ на Свилен Иванов Братоев  – прокурор в Районна прокуратура гр. Карлово.

16.09.2014 г.			                

                                          ПРЕДСЕДАТЕЛ НА КОМИСИЯ 
                     ПО ДИСЦИПЛИНАРНИТЕ ПРОИЗВОДСТВА: /П/ ВАСИЛ ПЕТРОВ